किंशुक नाग ने एक किताब लिखी, अटल बिहारी वाजपेयी- अ मैन फॉर ऑल सीजंस. उसमें उन्होंने बताया है कि उन्होंने सीनियर जर्नलिस्ट पंकज वोहरा से बात की. उन्होंने बताया कि राजकुमारी कौल अटल बिहारी वाजपेयी के घर की धुरी थीं. जब वाजपेयी प्रधान मंत्री बने, तब रामजस कॉलेज के वो लड़के जो उन्हें उनके स्टूडेंट जीवन के समय से जानते थे, वो भी चर्चा में आए. इन लड़कों के ग्रुप को रामजस क्लब भी कहा जाता था. लेकिन ये लोग मिसेज कौल के ज्यादा करीब थे अटल जी की बनिस्बत. उनको पहचान मिली तो मिसेज कौल की वजह से.